ईरान का इतिहास
पर इसी समय मेसीडोनिया (मकदूनिया) में सिकन्दर का उदय हो रहा था। ३३४ ईसापूर्व में सिकन्दर ने एशिया माईनर पर धावा बोल दिया। दारा को भूमध्य सागर के तट पर इसुस में हार का मुँह देखना पड़ा। इसके बाद सिकंदर ने तीन बार दारा को हराया। सिकन्दर इसापूर्व ३३० में पर्सेपोलिस आया और उसके फतह के बाद उसने शहर को जला देने का आदेश दिया। सिकन्दर ने ३२६ इस्वी में भारत पर आक्रमण किया और फिर वो वापस लौट गया। ३२३ इसापूर्व के आसपास, बेबीलोन में उसकी मृत्यु हो गई। उसकी मृत्यु के बाद उसके जीते फारसी साम्राज्य को इसके सेनापतियों ने अपने में विभाजित कर लिया।
परवान प्रान्त
कहा जाता है कि परवान में पहली बस्तियाँ सिकंदर महान ने अपने आक्रमण और क़ब्ज़े के बाद बनाई थीं। ७९२ ईसवी में अरबों ने यहाँ क़ब्ज़ा कर लिया। १२२१ में यहाँ मंगोल हमलावरों और ख़्वारज़्मी साम्राज्य में युद्ध हुआ जिसमें मंगोलों को पराजय का सामना करना पड़ा। १८४० में भारत से आये ब्रिटिश राज के अंग्रेज़ों ने भी यहाँ प्रथम आंग्ल-अफ़ग़ान युद्ध के दौरान लड़ाई की और हार गए। यहाँ से बहुत लोग ईरान में मजदूर बनकर गए हैं और उनके भेजे गए पैसे से यहाँ की आर्थव्यवस्था लाभ उठाती है।